शाम ढलने को थी। अब हमें राँची लौटना था। यह सीख लेकर लौटे हमलोग कि‍ 'वास्तव में सरल होना कि‍से कहते हैं'। कि‍सी भी पाहुन या मेहमान का स्वागत करना, उनकी सहायता करना हमें इनसे सीखना होगा। आदि‍वासी और ग्रामीण भी बस प्यार की भाषा समझते हैं और देते भी हैं। हमें उनका ख्याल करना चाहि‍ए, जैसे हम प्रकृति‍ का करते हैं। आदि‍वासि‍यों का भोलापन बनाए रखना है, तो जल-जंगल और जमीन पर इनके हक पर जरा भी दखलअंदाजी न की जाए। हम प्रकृति‍ का सम्मान करें और जंगल को उजड़ने न दें। सरलता और नि‍:स्वार्थ आत्मीयता की भावना को समझने के लि‍ए हमें भी गाँव और जंगलों में एक बार जरूर जाना चाहि‍ए। वहाँ रहने वाले लोगों से मि‍लकर 'वसुधैव कुटुम्बकम्' का अर्थ समझ आएगा हमें।